Rūta Meilutytė

Rūta Meilutytė (sündinud 19. märtsil 1997 Kaunases) on Leedu ujuja.

2012. aasta suveolümpiamängudel võitis ta naiste 100 m rinnuliujumises kuldmedali, saades Leedu noorimaks olümpiavõitjaks. Ühtlasi sai temast esimene ujuja, kes on pärast Leedu taasiseseisvumist ujumises kuldmedali võitnud.

Ta jagab 100 meetri rinnuliujumise maailmarekordit lühirajal (1.02,36). Ta on 50 meetri rinnuliujumise (29,48) ja 100 meetri rinnuliujumise (1.04,35) endine maailmarekordiomanik.

Aastatel 2012 ja 2013 valiti ta Leedu aasta sportlaseks ning 2015. aastal aasta naissportlaseks.

Isiklikku

Rūta Meilutytė sündis Kaunases 1997. aastal Saulius Meilutise ja Ingrida Meilutienė tütrena. 2001. aasta märtsis jäi Rūta ema ülekäigurajal auto alla ja hukkus. Laste isa Saulius teenis perele elatist USA-s töötades. Pärast õnnetust naasis ta küll kodumaale, ent parema sissetuleku nimel siirdus peagi tööle Inglismaale. 2010. aastast elab Rūta koos isaga Inglismaal.

Karjäär

2010. aastal purustas ta esimesed Leedu rekordid 50 m ja 100 m rinnuliujumises.

Enne 2012. aasta suveolümpiamänge sai Rūta Meilutytėst noorim Leedu ujuja, kes on olümpianormi täitnud. Londoni olümpiamängudel sai ta 100 m rinnuliujumises kvalifikatsioonivõistlusel esikoha ajaga 1:05.56, mis oli ka uus Leedu rekord. 100 m rinnuliujumise poolfinaalides sai Meilutytė samuti esikoha ajaga 1:05.21, mis oli uus Euroopa ja järjekordne uus Leedu rekord. Finaalis võitis Rūta Meilutytė kuldmedali ajaga 1:05.47.

2013. aastal püstitas ta Barcelonas toimunud veealade MMil poolfinaalis 100 m rinnuliujumises maailmarekordi ajaga 1:04.35, senine maailmarekord oli kümnendiku võrra kehvem ja kuulus 2009. aastast ameeriklanna Jessica Hardyle.Leedu noor imeujuja püstitas trumpalal elu esimese maailmarekordi, Postimees online, 29. juuli 2013

2015. aasta maailmameistrivõistlustel sai ta hõbemedali 100 m rinnuliujumises.

2016. aasta suveolümpiamängududel Rio de Janeiros tuli ta 100 m rinnuliujumises 1.07,32-ga seitsmendaks.

2017. aasta maailmameistrivõistlustel Budapestis tuli ta 100 m rinnuliujumises neljandaks. Samadel võistlustel ületas ameeriklanna Lilly King tema maailmarekordi 23 sekundisajandikuga. Meilutytė tuli neljandaks ka 50 meetri rinnuliujumises ning King purustas tema maailmarekordi ka sel distantsil.

2019. aasta mais teatas ta sportlaskarjääri lõpetamisest, kuna teda ähvardas dopinguproovide andmata jätmise eest kaheaastane võistluskeeld."Dopingupatuseks tembeldatud Leedu ujumise imelaps lõpetas karjääri". Sport Delfi. 22.5.2019. Vaadatud 22.5.2019

 Isiklikud rekordid 
AllikasRūta Meilutytė. swimrankings.net. Vaadatud 22.5.2019

Suures basseinis
 Ala  Tulemus  Aeg  Koht 50 m vabalt  25,04 NR  3. august 2018   Glasgow 100 m vabalt  54,94 NR  28. august 2013   Dubai 200 m vabalt  2.00,11 NR  10. aprill 2014   Glasgow 50 m selili  28,78 NR  29. august 2013   Dubai 100 m selili  1.04,19  7. mai 2012   Plymouth 50 m rinnuli  29,48 ER  3. august 2013   Barcelona 100 m rinnuli  1.04,35 ER  29. juuli 2013   Barcelona 200 m rinnuli  2.25,62 NR  9. august 2017   Rooma 50 m liblikat  27,14 NR  28. august 2013   Dubai 200 m kompleksi  2.12,32 NR  29. august 2013   Dubai

Väikeses basseinis
 Ala  Tulemus  Aeg  Koht 50 m vabalt  24,95 NR  20. detsember 2013   Anykščiai 100 m vabalt  53,54 NR  13. detsember 2012   İstanbul 50 m selili  28,36 NR  7. detsember 2013   Millfield 50 m rinnuli  28,81 ER  3. detsember 2014   Doha 100 m rinnuli  1.02,36 MRJagab maailmarekordit koos Jamaica ujuja Alia Atkinsoniga. 12. oktoober 2013   Moskva 200 m rinnuli  2.22,21 NR  3. august 2017   Moskva 100 m kompleksi  57,68 NR  14. detsember 2013   Herning 200 m kompleksi  2.09,55 NR  22. detsember 2012   Anykščiai

 Maailmarekordid 
Pikal rajal

Rūta Meilutytė püstitas pikal rajal kokku kaks maailmarekordit, millest ühe 50 m rinnuliujumises ja ühe 50 m rinnuliujumises.
Jrk-nrAlaTulemusAegKoht1.50 m rinnuli29,48 3. august 2013 Barcelona2.100 m rinnuli1.04,35 29. juuli 2013 Barcelona

Lühirajal

Rūta Meilutytė püstitas lühirajal maailmarekordi 100 meetri rinnuliujumises.
Jrk-nrAlaTulemusAegKoht1.200 m rinnuli1.02,36 12. oktoober 2013 Moskva

 Märkused 

Viited

 Välislingid 

 Rūta Meilutytė FINA lehel
 Rūta Meilutytė SwimSwami lehel

Kategooria:Leedu sportlased
Kategooria:Sündinud 1997
Kategooria:Ujujad